એક વાર નખ પર એક નેઇલ-પૉલિશ લગાવ્યા પછી એનાથી બોર થતાં બીજી નેઇલ-પૉલિશ લગાવી લઈએ છીએ, પણ જો એક નેઇલ-આર્ટ જ્વેલરીથી કંટાળો આવ્યો અને એ જ સમયગાળામાં આપણને બીજી કોઈ નેઇલ-આર્ટ જ્વેલરી ગમી તો પહેલાંની નેઇલ-આર્ટ જ્વેલરીને કઈ રીતે રિમૂવ કરી શકાય એનો જવાબ આપતાં અનુજા રોકડે કહે છે, ‘એક વાર નેઇલ-આર્ટ જ્વેલરી થઈ ગયા પછી જો એને કાઢવી હોય તો સૌથી પહેલાં નેઇલ- એક્સ્ટેશનને કટ કરવામાં આવે છે. જેટલો તમે હાથથી નખ કાપી શકો એટલો એને કાપવો. એ પછી એને ઉપરથી બફર કરવો અને એનો ટૉપ કોટ કાઢી નાખવો. એ પછી એક કાચનો નાનો બોલ લેવો. એમાં એસિટોન નાખવું. એમાં નખ માત્ર ડિપ કરવો, આખો હાથ નહીં. ધીરે-ધીરે આર્ટિફિશ્યલ નખ અને એના પર જે પણ ચિપકાવેલું હતું એ બધું નીકળી જશે. બીજો ઉપાય એ છે કે નેઇલ-આર્ટ ડ્રિલ મશીનથી તમે આર્ટિફિશ્યલ નખ પર ઘસીને બધું કાઢી શકો છો. ત્રીજો ઉપાય છે, સૌથી પહેલાં નખને કાપો. એ પછી એના પર સિલ્વર ફૉઇલના સ્ક્વેર પીસિસમાં એસિટોનમાં ડુબાડેલું કાપુસ મૂકો. એ પછી એ ફૉઇલથી નખને કવર કરો. ૧૦-૧૫ મિનિટ રાખવું અને કટ કરવું.’